CBG ลุยตั้งบริษัทย่อย-บริษัทร่วมทุนในตปท. รวม 4 แห่ง
CBG ตั้งบริษัทย่อย-บริษัทร่วมทุนในตปท. รวม 4 แห่ง รองรับขยายงาน
10 พ.ย. 2559

บริษัท คาราบาวกรุ๊ป จำกัด (มหาชน) หรือ CBG ระบุว่า บริษัทได้จัดตั้งบริษัทย่อย และดำเนินการร่วมลงทุนกับบริษัทในต่างประเทศ เพื่อรองรับการขยายงาน ตามมติที่ประชุมคณะกรรมการบริษัทอนุมัติก่อนหน้านี้ โดยเป็นการลงทุนบริษัทย่อยและบริษัทร่วมทุนรวม 4 แห่ง  ได้แก่ Carabao Holdings (Hong Kong) Limited (CBHHK) เพื่อประกอบธุรกิจลงทุน จดทะเบียนประเทศฮ่องกง ทุนจดทะเบียน 10 ล้านเหรียญสหรัฐ โดย CBG ถือหุ้น 100%
อนึ่งจัดตั้ง CARABAO VENTURE HOLDINGS (LUXEMBOURG) LIMITED S.A.R.L. (CBLUX) เพื่อประกอบธุรกิจลงทุน จดทะเบียนประเทศลักเซมเบิร์ก ทุนจดทะเบียน 16.88 ล้านยูโร โดย CBHHK ถือหุ้น 51% ร่วมกับ INTERCARABAO PRIVATE LIMITED ถือหุ้น 49%
ขณะที่จัดตั้ง INTERCARABAO LIMITED (ICUK)  เพื่อประกอบธุรกิจตัวแทนจำหน่าย จดทะเบียนประเทศอังกฤษ มีทุนจดทะเบียน 14.61 ล้านปอนด์ โดยมี CBLUX ถือหุ้น 100% และ CARABAO TRADING (HONG KONG) LIMITED (CBTHK) เพื่อประกอบธุรกิจจัดจำหน่าย จดทะเบียนประเทศฮ่องกง ทุนจดทะเบียน 5 หมื่นเหรียญสหรัฐ  โดย CBG ถือหุ้น 100%